നർമ്മദാഷ്ടകം
സബിന്ദുസിന്ധുസുസ്ഖലത്തരംഗഭംഗരഞ്ജിതം
ദ്വിഷത്സു പാപജാതജാതകാദിവാരിസംയുതം   
കൃതാന്തദൂതകാലഭൂതഭീതിഹാരിവർമദേ
ത്വദീയപാദപങ്കജം നമാമി ദേവി നർമദേ     1   

ത്വദംബുലീനദീനമീനദിവ്യസമ്പ്രദായകം
കലൗ മലൗഘഭാരഹാരിസർവതീർഥനായകം   
സുമച്ഛകച്ഛനക്രചക്രവാകചക്രശർമദേ
ത്വദീയപാദപങ്കജം നമാമി ദേവി നർമദേ     2   

മഹാഗഭീരനീരപൂരപാപധൂതഭൂതലം
ധ്വനത്സമസ്തപാതകാരിദാരിതാപദാചലം   
ജഗല്ലയേ മഹാഭയേ മൃകണ്ഡുസൂനുഹർമ്യദേ
ത്വദീയപാദപങ്കജം നമാമി ദേവി നർമദേ     3    

ഗതം തദൈവ മേ ഭയം ത്വദംബു വീക്ഷിതം യദാ
മൃകണ്ഡുസൂനുശൗനകാസുരാരിസേവിതം സദാ   
പുനർഭവാബ്ധിജന്മജം ഭവാബ്ധിദുഃഖവർമദേ
ത്വദീയപാദപങ്കജം നമാമി ദേവി നർമദേ     4   

അലക്ഷ്യലക്ഷകിന്നരാമരാസുരാദിപൂജിതം
സുലക്ഷനീരതീരധീരപക്ഷിലക്ഷകൂജിതം   
വസിഷ്ഠശിഷ്ടപിപ്പലാദികർദമാദിശർമദേ
ത്വദീയപാദപങ്കജം നമാമി ദേവി നർമദേ     5   

സനത്കുമാരനാചികേതകശ്യപാത്രിഷത്പദൈഃ
ധൃതം സ്വകീയമാനസേഷു നാരദാദിഷത്പദൈഃ   
രവീന്ദുരന്തിദേവദേവരാജകർമശർമദേ
ത്വദീയപാദപങ്കജം നമാമി ദേവി നർമദേ     6   

അലക്ഷലക്ഷലക്ഷപാപലക്ഷസാരസായുധം
തതസ്തു ജീവജന്തുതന്തുഭുക്തിമുക്തിദായകം   
വിരിഞ്ചിവിഷ്ണുശങ്കരസ്വകീയധാമവർമദേ
ത്വദീയപാദപങ്കജം നമാമി ദേവി നർമദേ     7   

അഹോ ധൃതം സ്വനം ശ്രുതം മഹേശികേശജാതടേ
കിരാതസൂതബാഡബേഷു പണ്ഡിതേ ശഠേ നടേ   
ദുരന്തപാപതാപഹാരി സർവജന്തുശർമദേ
ത്വദീയപാദപങ്കജം നമാമി ദേവി നർമദേ     8   

ഇദം തു നർമദാഷ്ടകം ത്രികാലമേവ യേ സദാ
പഠന്തി തേ നിരന്തരം ന യന്തി ദുർഗതിം കദാ   
സുലഭ്യദേഹദുർലഭം മഹേശധാമഗൗരവം
പുനർഭവാ നരാ ന വൈ വിലോകയന്തി രൗരവം     9   

ശങ്കരാചാര്യരുടെ കൃതികൾ